Причината, поради която си подаряваме пръстен с диамант при годеж |
Оказва се, че това си е почти световен заговор…Решихме да проведем едно малко разследване по един любопитен въпрос и разкрихме едва ли не най-големия заговор на рекламодателите. Вижте сами!Млад мъж застава пред своята избраница на коляно, признава любовта си и.. подарява годежен пръстен с диамант. Защо точно диамант?До 30-те години на миналия век никой, в общи линии, не си е разменя пръстени при годеж – още повече пък такива украсени със скъпоценни камъни.Да се подарява годежен пръстен с диамант измислила международната корпорация De Beers, която съществува и до днес и се занимава с добив и обработка на диаманти.През 40-те години на миналия век De Beers пуснала рекламна кампания под слогана «Diamonds are forever» (“Диамантите с вечни”), която постигнала истински фурор и до днес се смята за една от най-успешните маркетингови кампании за цялата история на рекламата.Главната цел на De Beers била всячески да се подчертае уникалността и ексклузивността на брилянтите. И макар покупката на подобен пръстен да е скъпо вложение, рекламата намеквала на купувача, че не трябва да го продава по сантиментални причини – по-добре да го предаде на следващото поколение.Все пак броят на диамантените мини се увеличавал и ако собствениците на скъпоценности започнели редовно да препродават своите камъни, това в крайна сметка щяло да ги обезцени на пазара.В рекламата били вложени огромни средства, а стотици влиятелни актьори, актриси и модели убеждавали хората да си купуват брилянти. Слоганът на кампанията дори бил използван в качеството на име на филм от поредицата за Джеймс Бонд – “Диамантите са вечни”, а филмът частично бил спонсориран от De Beers.Навсякъде продавачите прокарвали една и съща илюзия – диамантите носят вечна любов и никога не губят своята стойност.Минали много години, а образът на диамантите като идеално капиталовложение и символ на любовта е силно и до днес.Но, така или иначе, любовта изобщо не се нуждае от никакви доказателства като шикозни и скъпи пръстени – или я има или не, нали така?Вижте още: Защо брачната халка се носи на безименния пръст Коментари